stanford-oval/wikipedia huggingface dataset:
קדיש לוז
חיים אישיים

היה נשוי לרחל (בת מנחם קנטורוביץ) ואב לארבעה: שתי בנות (אסתר דינר וחנה ברקן) ושני בנים (צבי לוז - סופר וחוקר ספרות, ואהוד לוז - חוקר מחשבת ישראל). נינו הוא השחקן והזמר עילי צ'פמן.
כתביו

אבני דרך בקבוצה: קורות ותמורות, תל אביב: תרבות וחינוך, 1962. (מהדורה נוספת: תרבות וחינוך בשיתוף איחוד הקבוצות והקיבוצים, 1965.)
אחד משנים עשר, תל אביב: עם עובד, תש"ל. (אוטוביוגרפיה)
כנשוא נס, תל אביב: עם עובד - תרבות וחינוך, תשל"ב.
חוברות:
הקבוצה והנוער / קדיש לוזינסקי, תל אביב: מרכז הנוער של חבר הקבוצות, [תש"ה].
גידול הקבוצה והתמורות החברתיות / קדיש לוזינסקי, [תל אביב]: חבר הקבוצות לנוער, [1945].
גורמי משק בקבוצה / קדיש לוזינסקי, תל אביב: חבר הקבוצות לנוער, תש"ז.
דרכו של חבר הקבוצות / קדיש לוז, תל אביב: חבר הקבוצות, תשי"א.
לקריאה נוספת

מדברי יושב ראש הכנסת לשעבר קדיש לוז ז"ל כונסו ליום השנה לפטירתו (כ"ח בכסלו תשל"ד, 23 בדצמבר <1973), ירושלים – רמלה: דפוס הממשלה, [תשל"ד].
אדם ודרך: דברים בכתב ובעל פה משלו ועליו / (העורך: מרדכי סבר), דגניה: [חמו"ל], תשל"ד. (על קדיש לוז, לאחר מותו)(הספר בקטלוג ULI)
חמולת מסארווה

דיוואן ששימש בעבר את חמולת מסארווה, בעיר טייבה
חמולת מַסַארְווה (בערבית: مصاروة, בתעתיק מדויק לעברית: מצארוה) היא אחת המשפחות הגדולות בישראל. שמה של החמולה משמר את מוצאה המצרי.
היסטוריה

הקרבה הגאוגרפית והעובדה שארץ ישראל הייתה מאות שנים תחת שלטון שמרכזו במצרים גרמו להגירה כמעט מתמדת של פלאחים ובדואים ממצרים לארץ ישראל. החל מהמאה ה-18 התגברה הגירה זו, והגיעה לשיאה בימיו של איברהים פחה שכבש את ארץ ישראל ב-1831 ושלט בה עד 1840. רבים מחייליו ערקו ונשארו בארץ וגם ההגירה הכללית התגברה מאז תקופת שלטונו. בזמן המנדט הבריטי הובאו פועלים רבים ממצרים וחלקם נשארו בארץ. גם לעלייה ברמת החיים של ערביי הארץ הייתה השפעה רבה על הפלאחים המצרים מאזור הדלתה שסבלו מעוני רב ומצפיפות.
המהגרים המצרים התפזרו בכל רחבי הארץ, אולם בעיקר התרכזו בין טולכרם לעזה. חלק משמות הכפרים ומשמות המשפחה של ערביי הארץ מעיד על המוצא המצרי או רומז למקום מוצא מסוים במצרים. על פי יעקב שמעוני קבוצה זו היא הגדולה במיעוטים הזרים בקרב המוסלמים בארץ.
וריאנטים נפוצים של שם החמולה

הווריאנטים הנפוצים של שם החמולה הם: מסראווה, מסארוה, מצארוה, מצראווה ומסארווה, ויש גם וריאנטים נוספים. הווריאנטים שייכים לחמולה ואינם מהווים משפחות נפרדות.
פלג שמהווה חלק מהחמולה ולא נחשב למשפחה נפרדת הוא פלג משפחת מצרי או מסרי, שמהווה חלק נכבד מהחמולה, מעצם השייכות למוצא המצרי המשותף ובמקרים רבים קרבת דם.
כיום

חמולת מסארווה מונה כיום, לפי הערכות שונות, יותר מ-40 אלף איש בווריאנטים שונים של השם. חמולה זו מתאפיינת בכך שהיא מורכבת ממאות משפחות, חלקן גדולות וחלקן קטנות, וכולן ממוצא מצרי.
בני החמולה מתגוררים בנצרת, חיפה, ויפו ובמרבית היישובים הערבים בישראל ומרוכזים בעיקר באזור המשולש, ביישובים טייבה (שבהּ היא החמולה הגדולה בעיר) – טירה, באקה אל גרביה, כפר קרע (החמולה הגדולה בעיר), אום אל פחם, ערערה ועארה (החמולה הגדולה בכפר).
מספר הרופאים, עורכי הדין, השופטים, אנשי העסקים, פרופסורים, רואי החשבון, הנדסאים, מהנדסים ועוד בעלי השכלה במשפחת מסארווה מגיע ליותר מ-5,500 איש, ויותר מאלף סטודנטים לרפואה ולמשפטים.
יישובים בהם מהווה החמולה רוב

טייבה 35% מכלל התושבים.
כפר קרע 50% מכלל התושבים.
ערערה 39% מכלל התושבים.
עארה 45% מכלל התושבים.
בני משפחה בולטים

עו״ד שועאע מסארווה מנצור (ראש עיריית טייבה) – עורך דין, בין ראשוני עורכי הדין בעיר טייבה, התפרסם במספר תיקים. כיהן כראש עיריית טייבה משנת 2015 עד 2024, בתקופתו הושקע בה מעל מיליארד ש״ח בפרויקטים וחינוך.
עלאא מסארווה – שופט בבית משפט השלום בתל אביב
עבד-אלמועז מסארווה - סמנכ״ל חברת נטפים, בוגר הטכניון בהנדסת מכונות ובעל תואר שני מאוניברסיטת תל אביב, על שמו מספר פטנטים.
דעאא מסארווה – היא שחיינית ערבייה-ישראלית, 3 פעמים ברציפות אלופת ישראל (2005–2007) ושיאנית ישראל במשחה ל-50 מטר חזה. מסארווה הייתה לשחיינית הערבייה הראשונה שהיא אלופת ישראל ושיאנית ישראל.
מוחמד מסארווה – שופט בית משפט השלום חדרה בדימוס, מראשוני עורכי הדין במשולש הצפוני, בשנים 1989-1987 עבד כקונסול כללי - ראש נציגות דיפלומטית בארצות הברית, אטלנטה ג'ורג'יה.
רידא מסארווה – סגן נשיא חברת אינטל העולמית, אחראי על הנדסת הבינוי של כל מפעלי השבבים של החברה בעולם.
ריאד מסארוה – מנהל אמנותי לשעבר של תיאטרון אל-מידאן בחיפה.
פאלח חביב מסארווה – עיתונאי ואיש תקשורת. מגיש תוכנית האקטואליה השבועית "סייאסי", תוכנית הדגל של ערוץ "מכאן". כתב ופרשן פוליטי-מפלגתי ברדיו וערוץ "מכאן 33 ". בוגר תואר ראשון בתקשורת, ותואר שני בתקשורת פוליטית מאוניברסיטת תל - אביב ובוגר לימודי אסטרטגיה מפקולטת הניהול ע"ש קולר אוניברסיטת תל - אביב, ובעל תעודת הוראה (מורה בכיר) בתקשורת ממכללת סמינר הקיבוצים.
ג'לאל מסארווה - שחקן קולנוע.
סמאח סאבר מסארווה - רשמת בכירה בבתי משפט השלום במחוז ירושלים.
ד"ר מראם מסארווה - מומחית לחינוך לגיל הרך וחוקרת בתחומים שמשיקים למגדר דת ולאום בחברה הפלסטינית. דיקנית הפקולטה לחינוך במכללת אלקאסמי, מרצה וחוקרת במכללת דוויד ילין, ומנהלת התכנית ליישוב סכסוכים ולימודי שלום, ע"ש אחמד חג'אזי - נווה שלום, בשיתוף עם אוניברסיטת מסצ'וסטס בוסטון.
ד"ר מסארווה סברי - רופא בכיר, מומחה בכירורגיה אורתופדית - מרכז רפואי מאיר, כפר סבא
הערות שוליים

↑  יעקב שמעוני, ערביי ארץ ישראל, עם עובד, 1947, עמ' 106-105
↑  אלחאג' מאג'ד והנרי רוזנפלד, השלטון המקומי הערבי בישראל, גבעת חביבה: המכון ללימודים ערבים, 1990, עמ' 88.
1 2  מוחמד עקל וגואד עותמאן מסארוה (עורכים), ספר טייבה בני סעב, הוצאת מרכז התרבות הערבי, 1989, עמוד 52 (كتاب طيبة بني صعب ص.52)
↑  https://www.cbs.gov.il/he/mediarelease/DocLib/2019/037/11_19_037b.pdf
↑  אסף גלעד, ‏בן למשפחה ערבית גדולה אחראי על בניית המפעלים של אינטל, באתר גלובס, 14 במאי 2024
רום ברנע

| --- | --- |
אין תמונה חופשית
 לידה:  1 באוקטובר 1989 (בן 35) בן שמן, ישראל 
 סוגה מועדפת:  דרמה
 מדינה:  ישראל 
 תקופת הפעילות:  מ-2001
 מקום לימודים:  תלמה ילין 
 בן או בת זוג:  מי-רן מנקס (2015–2016) 
 https://rombarnea.carbonmade.com/
 פרופיל ב-IMDb
 
רום ברנע (נולד ב-1 באוקטובר 1989) הוא שחקן ישראלי.
ביוגרפיה

ברנע נולד וגדל במושב בן שמן. בנם של השחקנית איריס ברנע ועודד ברנע, ואחיהם הקטן של השחקנים עומר ברנע ואיתי ברנע.
הוא למד בבית הספר הפתוח הדמוקרטי ביפו, במגמת קולנוע. שירת בצה"ל כצלם וראש מדור צילום וידאו וסיקור ביחידת ההסרטה של דובר צה"ל. הוא בוגר תלמה ילין, במגמת קולנוע. במסגרת לימודיו ביים וכתב את תסריט הסרט "אנשי הפלדה", שזכה בפסטיבל הרצל הזהב לסרטים צעירים.
קריירה

חשיפתו הטלוויזיונית הראשונה הייתה בשנת 2001 כאשר השתתף בתוכנית "ההיסטוריה המטורפת של ערוץ הילדים", ששודרה בערוץ הילדים. בשנת 2005 הנחה את התוכנית "זאפ לראשון", לצדה של עדן הראל. בשנת 2006 הגיש וכתב פינה בתוכנית "אקזיט". באותה שנה כתב, הפיק, שיחק וביים (יחד עם אחיו עומר ברנע) את הסרט "יצורי החולות". בשנת 2008 גילם את דמותו של "טוהר" בסדרה "משמורת" ששודרה בערוץ 2.
בין השנים 2010-2011 שיחק בסדרת הדרמה "חסמבה דור 3" ששודרה ב-HOT3, לצדם של יהודה לוי, דורית בר-אור, גבי עמרני, זאב רווח ושחקנים נוספים. במהלך השנים 2011-2012 שיחק בשתי עונות של סדרת הדרמה "ילדי ראש הממשלה", פרי עטם של נעה רוטמן ושחר מגן. בשנת 2012 גילם את דמותו של "גיא קליין", בסדרת הדרמה "עניין של זמן".
בין השנים 2012-2013 שיחק בשתי עונות של סדרת הנעורים "יומני החופש הגדול", בערוץ דיסני ישראל ללקוחות yes. בשנת 2015 החל לשחק בסדרת דרמת הפעולה של זכיינית ערוץ 2, רשת, "המדרשה". במהלך השנים 2015-2016 שיחק בסדרת הנעורים "גאליס", בה גילם את דמותו של איתן במשך שתי עונותיה האחרונות.
בשנת 2021 שיחק בסדרת הנוער "מקיף מילאנו", בה גילם את דמותו של נייטרו הראפר.
חיים אישיים

בשנים 2015–2016 היה בזוגיות עם הדוגמנית והמנחה מי-רן מנקס.
הערות שוליים

↑  גיל משעלי, ‏זוג חדש: מירן מנקס ורום ברנע ביחד, באתר ‏מאקו‏, 26 ביולי 2015
דלקת האוזן התיכונה

| --- | --- |

מראה עור התוף המדגים דלקת האוזן התיכונה
 תחום:  רפואת אף אוזן גרון 
 טיפול:  cefixime  אזיתרומיצין  cefpodoxime  חומצה קלוולנית  cefaclor  (E)-cefprozil  צפטריאקסון  קלריתרומיצין  penicillin v potassium  אמוקסיצילין  ceftibuten  cefpodoxime proxetil  DL-ofloxacin  antipyrine  אזיתרומיצין  cefaclor  בנזוקאין  sulfisoxazole  sulfamethoxazole  loracarbef  cefixime  (E)-cefprozil  cefdinir  צפטריאקסון 
 קישורים ומאגרי מידע
 eMedicine:  article/994656 
 DiseasesDB:  29620
 MeSH:  D010033
 MedlinePlus:  000638
 סיווגים
 ICD-10:  H65-H67
 
דלקת האוזן התיכונה (Otitis media) היא דלקת הנגרמת לאחר חוסר אוורור תקין בחלל האוזן דבר שגורם לרירית האוזן התיכונה להפריש תפליט אל החלל.
סוגי דלקות האוזן התיכונה

דלקת חריפה של האוזן התיכונה
דלקת כרונית של האוזן התיכונה
דלקת אוזן תיכונה תפליטית
דלקת חריפה של האוזן התיכונה

היא מחלה מאוד שכיחה בקרב ילדים במיוחד בשש השנים הראשונות בחייהם, בגילאים יותר מבוגרים המחלה הופכת להיות נדירה יותר. דלקת האוזן התיכונה נמשכת ברוב המקרים מספר ימים עד לשבוע ללא טיפול תרופתי.
דלקת חריפה של האוזן התיכונה > גורמים

פגיעה בדרכי הנשימה העליונות מווירוס או חיידק שהתפשט דרך חצוצרת השמע.
נקב בעור התוף.
העברת הגורמים בדם כמו אלח דם.
דלקת חריפה של האוזן התיכונה > סימנים ואבחנה

החולה יסבול מכאבי אזניים תחושת מלאות בחלל האוזן וירידה בשמיעה אך לעיתים, כאשר הדלקת ממקור חיידקי או דלקת ויראלית, יחווה החולה גם חום גבוה, שלשול או הקאה, תשישות ואדישות לסביבה. האבחנה מתבצעת על ידי הסתכלות באוטוסקופ או במיקרוסקופ מיוחד שנמצא בשימושם של רופאי אף־אוזן־גרון.
דלקת חריפה של האוזן התיכונה > טיפול

משככי כאבים בצורת טיפות מסוגים שונים המוזלפות ישירות לחלל חצוצרת השמע.
מתן טיפול באנטיביוטיקה בטיפות אוזניים או בכדורים או סירופ המקטינה את הסיכוי לסבול מסיבוכים.
שאיבה או שטיפה סטרילית של הנוזל התפליטי המצטבר בתעלת השמע על ידי רופא אף אוזן גרון.
דלקת אוזן תיכונה תפליטית

דלקת אוזן תיכונה תפליטית מוגדרת כהצטברות נוזלים באוזן התיכונה ללא תסמיני דלקת אוזן תיכונה חריפה. מצב זה שכיח אצל ילדים ותינוקות (בין גילאי חצי שנה ו-4 שנים). בדרך כלל המצב חולף לאחר שלושה עד שישה חודשים. הדלקת נפוצה יותר בקרב בנים מאשר בנות. המחלה מתפשטת בעונת החורף. היא עשויה לגרור ירידה בחוש השמיעה עקב חסימת הולכת הקול אל האוזן הפנימית, בנוסף היא עלולה להוביל להפרעות בשינה, בעיות התנהגותיות, בעיות תפקודיות בבית הספר וכן בעיות בהתפתחות הדיבור והשפה. לעיתים, כאשר הנוזל חלקי, ייתכנו גם כאבי אוזניים בטיסות ובייחוד בנחיתה. אנשים מבוגרים עשויים לחלות בדלקת אוזן תיכונה תפליטית לאחר מחלת דרכי נשימה עליונות או בגלל מעבר לסביבה שבה הפרשי הלחצים מאוד גדולים.
דלקת אוזן תיכונה תפליטית > גורמים

דלקת אוזן תיכונה תפליטית עשויה להיגרם לאחר דלקת בדרכי הנשימה העליונות, עקב אי ספיקה של תעלת השמע או עקב דלקת והגדלה של השקד השלישי.
דלקת אוזן תיכונה תפליטית > טיפול

המחלה עשויה לחלוף ללא צורך בטיפול תרופתי, כאשר לרוב ניתן לעקוב אחר מטופל בכל 4 עד 6 חודשים עד להיעלמות הנוזלים, או עד להופעת תסמין המחייב טיפול נוסף. אם התסמינים אינם חולפים, או שמופיעים תסמינים חדשים - יש צורך לעיתים בהכנסת צינוריות אוורור כדי לנקז את הנוזלים, בניתוח כריתת רקמת השקד השלישי (ניתוח שאינו מומלץ בילדים מתחת לגיל 4 שנים), או בשילוב של שני אלו.
הערות שוליים

1 2 3  R. M. Rosenfeld, J. J. Shin, S. R. Schwartz, R. Coggins, Clinical Practice Guideline: Otitis Media with Effusion (Update), Otolaryngology -- Head and Neck Surgery 154, 2016-02-01, עמ' S1–S41 doi: 10.1177/0194599815623467
↑  האוזן התיכונה | ד"ר משה עילם, באתר web.archive.org, ‏2016-03-23
| --- | --- |
בקרת זהויות :  LNB: 000329985  NDL: 00573957  NKC: ph319497 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ויליאם בארט סקסבי

ויליאם בארט "ביל" סקסבי (באנגלית: William Bart "Bill" Saxbe;‏ 24 ביוני 1916 –  24 באוגוסט 2010) היה פוליטיקאי אמריקאי, חבר המפלגה הרפובליקנית, שכיהן כסנאטור מטעם אוהיו, כתובע הכללי של ארצות הברית תחת הנשיאים ריצ'רד ניקסון וג'רלד פורד וכשגריר ארצות הברית בהודו.
ראשית חייו

ויליאם סקסבי נולד במקניקסברג, אוהיו לפיי הנרי "מגי" (לבית קריי) סקסבי ולבארט רוקוול סקסבי.
ב-1940 הוא קיבל תואר בוגר אוניברסיטה מאוניברסיטת המדינה של אוהיו, שם הוא היה חבר באחוות כי-פי. במלחמת העולם השנייה הוא שירת בחילות האוויר של צבא ארצות הברית בשנים 1940–1945.
עם שובו מהשירות במלחמת העולם השנייה הוא החל ללמוד בבית הספר למשפטים של אוניברסיטת המדינה של אוהיו. ב-1947 עוד במהלך לימודיו הוא התמודד על מושב בבית הנבחרים של אוהיו. ב-1948, כאשר היה בתקופת כהונתו השנייה בבית הנבחרים, הוא קיבל תואר במשפטים.
סקסבי המשיך לשרת במשמר הלאומי של אוהיו והיה בשירות פעיל במהלך מלחמת קוריאה בשנים 1951–1952. ב-1963 הוא שוחרר משירות המילואים בדרגת קולונל. סקסבי היה מנהיג הרוב בבית הנבחרים של אוהיו בשנים 1951 ו-1952 ובשנים 1953 ו-1954 הוא היה יושב ראש הבית.
ראשית הקריירה הפוליטית

ב-1957 נבחר סקסבי כתובע הכללי של אוהיו, לאחר שניצח בבחירות את הדמוקרט סטיבן יאנג. הוא נבחר מחדש למשרה שלוש פעמים והחזיק בה עד 1968. במסגרת תפקידו זה הוא ייצג את התביעה בערעור על משפט הרצח שבו הועמד לדין הרופא סם שפרד, שיוצג על ידי עורך הדין פ. לי ביילי בבית המשפט העליון של ארצות הברית, בעקבות פסק הדין בערעור זוכה שפרד במשפט חוזר.
בשנים 1967–1968 היה סקסבי חבר בוועדת הפשע של אוהיו. ב-1968 הוא נבחר לסנאט של ארצות הברית, לאחר שהביס את מועמד הדמוקרטים, לשעבר חבר בית הנבחרים של ארצות הברית מטעם אוהיו, ג'ון ג'יי גיליגן. במהלך מסע הבחירות שלו, הוא היה לתומך בולט של מערכת הביטוח הבריאות הלאומית. כאשר חידש הנשיא ריצ'רד ניקסון את ההפצצות על צפון וייטנאם בסוף 1972, הצהיר סקסבי שהנשיא "איבד את חושיו".
התובע הכללי של ארצות הברית

סקסבי כיהן כסנאטור עד ינואר 1974, כאשר מינה אותו ניקסון כתובע הכללי של ארצות הברית. הוא מונה במקומו של אליוט ריצ'רדסון, שהודח ב-20 באוקטובר 1973 על ידי הנשיא במהלך "טבח מוצאי שבת" של פרשת ווטרגייט. סקסבי החליף בתפקיד את פרקליט המדינה רוברט בורק ששימש כתובע הכללי בפועל לאחר פיטוריו של ריצ'רדסון.
בנוגע למינויו של סקסבי ובנוגע לסעיף חוסר הכשירות שבחוקה התגלעו מחלוקת שוליות. סעיף זה קובע שמחוקק לא יכול להתמנות למשרה ברשות המבצעת במהלך אותה תקופה שבה הרשות המחוקקת הצביעה בעד הגדלת השכר המשולם לנושא המשרה המדוברת. ניקסון טיפל בבעיה באמצעות פניה לקונגרס כדי שיצביע בעד הפחתת שכרו של סקסבי כתובע הכללי לרמת השכר שהייתה בעת תחילת כהונתו של הסנאט. תמרון כזה התרחש רק פעם אחת קודם לכן, כאשר פילאנדר נוקס מונה כמזכיר המדינה ב-1909. לאחר שבוצע תמרון זה לטובת מינויו של סקסבי, הוא נודע כ"תיקון סקסבי" (Saxbe fix). בשל העובדה שלא הייתה שום תחושה לביצוע צעדים מכוונים לתועלתו של סקסבי, התקבל העניין בחיוב.
ג'ון ג'יי גיליגן, שאותו הביס סקסבי בבחירות לסנאט ב-1968, ובשנים 1971–1975 כיהן כמושל אוהיו, מינה את הווארד מצנבאום לאייש את מושבו הפנוי של סקסבי. בהמשך אותה שנה נבחר למושב זה באופן קבוע האסטרונאוט לשעבר ג'ון גלן, גם הוא חבר המפלגה הדמוקרטית.
כתובע הכללי בממשלו של ניקסון, פיקח סקסבי על תביעת ההגבלים העסקיים שבסופו של דבר שמה קץ למונופול של מערכת הטלפונים בל.
סקסבי המשיך לכהן כתובע הכללי בחודשים הראשונים לנשיאותו של ג'רלד פורד עד להתפטרותו בראשית 1975, כאשר הוא התמנה כשגריר ארצות הברית בהודו. בתפקיד זה הוא שירת עד נובמבר 1976. לאחר מכן הוא שב למקניקסברג וחידש את עיסוקו בעריכת דין.
חיים אישיים

ב-1940 נשא סקסבי לאישה את ארדת' לואיז "דולי" קליינהנס. לשניים נולדו שלושה ילדים: ויליאם בארט סקסבי הבן, ג'ולייט לואיז "ג'ולי" סקסבי ספיצר, וצ'ארלס רוקוול "רוקי" סקסבי, שכיהן ארבע תקופות כהונה בבית הנבחרים של אוהיו ובהמשך היה עורך דין במגזר הפרטי.
סקסבי נודע בשל שנינות לשונו. כאשר הוא נשאל על הסנאטור בוב דול, הוא העיר שדול היה כל כך לא אהוד בקרב עמיתיו הסנאטורים עד שהוא "לא היה מסוגל למכור בירה בספינה של חיילים".
ויליאם סקסבי נפטר בעיירת הולדתו מקניקסברג ב-24 באוגוסט 2010 בגיל 94. לפני מותו הוא היה הסנאטור הרפובליקני לשעבר המבוגר ביותר שחי באותה עת והשני בגילו מקרב כלל הסנאטורים שלעבר שחיו באותה עת, לאחר הארי פ. בירד הבן מווירג'יניה. הוא נטמן בבית הקברות מייפל גרוב שבמקניקסברג.
הערות שוליים

↑  William B. Saxbe, Peter D. Franklin, Diana Britt Franklin I've seen the elephant, pp. 1-7.
1 2 3  West's Encyclopedia of American Law
↑  William Saxbe dies at 94; former senator was attorney general under Nixon, capitalgazette.com, August 25, 2010.
↑  "Way Clear For Knox to Enter Cabinet". The New York Times. 1909-02-16.
↑  Jan Onofrio, Kansas Biographical Dictionary, Somerset Publishers, Inc., 2000, p. 108.
| חברי הסנאט של ארצות הברית מטעם מדינת אוהיו אוהיו |
| --- | --- | --- |
| קבוצה 1 | ג'ון סמית' • ריטרן ג'. מגז הבן • תומאס וורת'ינגטון • ג'וזף קר • בנג'מין ראגלס • תומאס מוריס • בנג'מין טאפן • תומאס יואינג • בנג'מין וייד • אלן ת'ורמן • ג'ון שרמן • מארק האנה • צ'ארלס דיק • אטלי פומרין • א. ויקטור דונהי • הרולד בארטון • ג'יימס הופמן • קינגסלי טאפט • ג'ון בריקר • סטיבן מרווין יאנג • רוברט טאפט ג'וניור • הווארד מצנבאום • מייק דה ויין • שרוד בראון • ברני מורנו |  |
| קבוצה 3 | תומאס וורת'ינגטון • אדוארד טיפין • סטנלי גריסוולד • אלכסנדר קמפבל • ג'רמיה מורו • ויליאם טרימבל • אית'ן אלן בראון • ויליאם הנרי הריסון • ג'ייקוב בורנט • תומאס יואינג • ויליאם אלן • סלמון צ'ייס • ג'ורג' פיו • סלמון צ'ייס • ג'ון שרמן • סטנלי מתיוס • ג'ורג' פנדלטון • הנרי ב. פיין • קלווין ברייס • ג'וזף פורקר • תאודור ברטון • וורן הרדינג • פרנק ויליס • סיירוס לושר • תאודור ברטון • רוסקו מקולוק • רוברט בלקליי • רוברט טאפט • תומאס בארק • ג'ורג' בנדר • פרנק לאושי • ויליאם בארט סקסבי • הווארד מצנבאום • ג'ון גלן • ג'ורג' ווינוביץ' • רוב פורטמן • ג'יי. די. ואנס • ג'ון יוסטד |  |
| --- | --- |
בקרת זהויות :  NLI: 987007360337705171  ISNI: 0000 0000 2225 2226  LCCN: n50015661  NARA: 10581088  SNAC: w62d50pf  US Congress: S000096  VIAF: 8628503   WorldCat (עם VIAF): 8628503
ביקור המלאכים באוהל אברהם

ציור של לודוביקו בוטי.
ביקור המלאכים באוהל אברהם הוא סיפור מקראי שמופיע בתחילת פרשת וירא, ספר בראשית, פרק י"ח, פסוקים א'–ט"ז, העוסק בביקור של שלושה מלאכים באוהלו של אברהם באלוני ממרא שבישרו לו על לידת יצחק.
הסיפור כפי שהוא מופיע בתורה

וַיֵּרָא אֵלָיו ה' בְּאֵלֹנֵי מַמְרֵא, וְהוּא יֹשֵׁב פֶּתַח הָאֹהֶל כְּחֹם הַיּוֹם. וַיִּשָּׂא עֵינָיו וַיַּרְא, וְהִנֵּה שְׁלֹשָׁה אֲנָשִׁים נִצָּבִים עָלָיו. וַיַּרְא, וַיָּרָץ לִקְרָאתָם מִפֶּתַח הָאֹהֶל, וַיִּשְׁתַּחוּ אָרְצָה.

וַיֹּאמַר: "אֲדֹנָי! אִם נָא מָצָאתִי חֵן בְּעֵינֶיךָ, אַל נָא תַעֲבֹר מֵעַל עַבְדֶּךָ. יֻקַּח נָא מְעַט מַיִם, וְרַחֲצוּ רַגְלֵיכֶם, וְהִשָּׁעֲנוּ תַּחַת הָעֵץ, וְאֶקְחָה פַת לֶחֶם וְסַעֲדוּ לִבְּכֶם; אַחַר תַּעֲבֹרוּ, כִּי עַל כֵּן עֲבַרְתֶּם עַל עַבְדְּכֶם."

וַיֹּאמְרוּ: "כֵּן תַּעֲשֶׂה כַּאֲשֶׁר דִּבַּרְתָּ."

וַיְמַהֵר אַבְרָהָם הָאֹהֱלָה, אֶל שָׂרָה, וַיֹּאמֶר: "מַהֲרִי; שְׁלֹשׁ סְאִים קֶמַח סֹלֶת לוּשִׁי, וַעֲשִׂי עֻגוֹת."

וְאֶל הַבָּקָר רָץ אַבְרָהָם, וַיִּקַּח בֶּן בָּקָר רַךְ וָטוֹב, וַיִּתֵּן אֶל הַנַּעַר, וַיְמַהֵר לַעֲשׂוֹת אֹתוֹ; וַיִּקַּח חֶמְאָה, וְחָלָב, וּבֶן הַבָּקָר אֲשֶׁר עָשָׂה, וַיִּתֵּן לִפְנֵיהֶם. וְהוּא עֹמֵד עֲלֵיהֶם תַּחַת הָעֵץ, וַיֹּאכֵלוּ.

וַיֹּאמְרוּ אֵלָיו: "אַיֵּה שָׂרָה אִשְׁתֶּךָ?"

וַיֹּאמֶר: "הִנֵּה, בָאֹהֶל."

וַיֹּאמֶר: "שׁוֹב אָשׁוּב אֵלֶיךָ, כָּעֵת חַיָּה, וְהִנֵּה בֵן לְשָׂרָה אִשְׁתֶּךָ."

וְשָׂרָה שֹׁמַעַת פֶּתַח הָאֹהֶל, וְהוּא אַחֲרָיו. וְאַבְרָהָם וְשָׂרָה זְקֵנִים, בָּאִים בַּיָּמִים, חָדַל לִהְיוֹת לְשָׂרָה אֹרַח כַּנָּשִׁים.

וַתִּצְחַק שָׂרָה בְּקִרְבָּהּ, לֵאמֹר: "אַחֲרֵי בְלֹתִי הָיְתָה לִּי עֶדְנָה?! וַאדֹנִי זָקֵן!"

וַיֹּאמֶר ה' אֶל אַבְרָהָם: "לָמָּה זֶּה צָחֲקָה שָׂרָה, לֵאמֹר: 'הַאַף אֻמְנָם אֵלֵד, וַאֲנִי זָקַנְתִּי'? הֲיִפָּלֵא מֵה' דָּבָר?! לַמּוֹעֵד אָשׁוּב אֵלֶיךָ, כָּעֵת חַיָּה, וּלְשָׂרָה בֵן."

וַתְּכַחֵשׁ שָׂרָה לֵאמֹר: "לֹא צָחַקְתִּי!", כִּי יָרֵאָה, וַיֹּאמֶר: "לֹא, כִּי צָחָקְתְּ."

וַיָּקֻמוּ מִשָּׁם הָאֲנָשִׁים, וַיַּשְׁקִפוּ עַל פְּנֵי סְדֹם, וְאַבְרָהָם הֹלֵךְ עִמָּם לְשַׁלְּחָם.
הסיפור על פי מדרשי חז"ל

המעשה כפי שמופיע במקרא מספר על התגלותו של אלוהים אל אברהם אבינו ביום חם במיוחד, כאשר האירוע התרחש ביום השלישי למילתו של אברהם - מצב בו היה חלוש במיוחד. כאשר ראה אלוהים בחולשתו הוא "הוציא חמה מנרתיקה" כדי לעצור בעד בני האדם לצאת לרחוב ובכך למנוע מאברהם את הטרחה שבאירוח. אולם אברהם שנחשב למכניס אורחים, ישב על פתח ביתו בציפייה לאורחים מזדמנים.
אלוהים עצמו בא ל"ביקור חולים" אצל אברהם, ובעוד אלוהים משוחח עם אברהם הבחין אברהם מרחוק בשלוש דמויות, אברהם עזב את אלוהים ורץ לקבל את האורחים, פנה אליהם וביקשם לסור לביתו. מאחר שאברהם חשש שהם עובדי עבודה זרה הסוגדים לאבק רגליהם ביקשם טרם היכנסם לרחוץ רגליהם ורק אחר כך להיכנס לביתו. הוא פנה לשרה אשתו וביקש ממנה להכין לחם משלושת סאה קמח והוא עצמו רץ להכין חמאה, חלב ובן בקר להגיש לאורחים. אף על פי שמלאכים אינם יכולים לאכול ולשתות, משום כבודו של אברהם הם התחזו אוכלים ושותים.
ביקורם של המלאכים נועד, מלבד סיפוק רצון אברהם לאורחים, גם לביצוע שליחויות שונות. מלאך ראשון נשלח לבשר לשרה על הולדת בנה יצחק, השני בישר את מהפכת סדום ועמורה והשלישי בישר לאברהם על ריפויו מכאב ברית המילה ועל חובתו להציל את לוט ממהפכת סדום ועמורה. ואכן לאחר הסעודה בישר מלאך לאברהם כי בעוד שנה תוליד שרה אשתו בן, ולחיזוק ההבטחה חרץ המלאך חריץ בכותל בית אברהם ואמר כי בעוד שנה, כאשר תגיע השמש לחריץ זה, ייוולד הבן, הוא יצחק אבינו.
לפי הרמב"ם כל הסיפור היה בחלום של אברהם.
תאריך הסיפור

בסדר עולם פרק ה' ביקור המלאכים מתוארך לט"ו בניסן. בפרקי דרבי אליעזר פרק כ"ט אברהם נימול ביום הכיפורים והיום השלישי שבו באו המלאכים היה י"ב בתשרי. בספר היובלים פרק ט"ז ביקור המלאכים מתוארך לראש החודש הרביעי (יום תקופה - מקביל לא' בתמוז) בעוד שברית המילה מתוארכת בפרק ט"ו ל-15 בחודש השלישי (ט"ו בסיוון) שהוא חג השבועות בלוח השנה במגילות קומראן.
פרשנויות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במסכת בבא מציעא מופיע קטע אגדה מסוף דף פ"ו עד תחילת דף פ"ז, אשר לומד מהסיפור דרך ארץ:
לסרב לאדם קטן (כמו בדוגמת המלאכים עם לוט), אבל לא לסרב לאדם גדול (אברהם).
לשאול לשלום האישה.
אברהם אמר שיכין מעט אך עשה הרבה, כמעשה הצדיקים (בניגוד למעשה עפרון).
הערות שוליים

↑  תלמוד בבלי, מסכת בבא מציעא, דף פ"ו, עמוד ב'.
↑  חז"ל למדים מכך כי "גדולה הכנסת אורחים יותר מקבלת פני השכינה" מקור: תלמוד בבלי, מסכת שבת, דף קכ"ז, עמוד א'.
| ספר בראשית |
| --- | --- | --- |
| פרשת בראשית | בריאת העולם • תוהו ובוהו • רקיע • המים העליונים • בריאת אדם וחוה • אדם וחוה • פרייה ורבייה • גן עדן • נחש הקדמוני • חטא עץ הדעת • קללת האדם והאשה • עץ החיים • קין והבל • שירת למך • מעשה בני האלוהים |  |
| פרשת נח | תיבת נח • המבול • ברית הקשת • שבע מצוות בני נח • שכרות נח • תולדות בני נח • מגדל בבל |  |
| פרשת לך לך | מסע אברהם לארץ כנען • ירידת אברהם למצרים • פרידת אברהם ולוט • מלחמת ארבעת המלכים את החמישה • מלכי-צדק • ברית בין הבתרים • בריחת הגר ולידת ישמעאל • ברית המילה |  |
| פרשת וירא | ביקור המלאכים באוהל אברהם • מהפכת סדום ועמורה • לוט ובנותיו • ירידת אברהם לגרר • גירוש הגר וישמעאל • ברית אברהם ואבימלך • עקדת יצחק |  |
| פרשת חיי שרה | רכישת מערת המכפלה • מציאת אישה ליצחק • נישואי אברהם וקטורה • תולדות ישמעאל |  |
| פרשת תולדות | לידת יעקב ועשו • מכירת הבכורה • ירידת יצחק לגרר • הריב על הבארות • ברית יצחק ואבימלך • גנבת הברכות • בריחת יעקב מעשו |  |
| פרשת ויצא | חלום יעקב • נישואי יעקב עם רחל ולאה • לידת בני יעקב • מעשה הדודאים • בריחת יעקב מלבן • ברית יעקב ולבן |  |
| פרשת וישלח | מפגש יעקב ועשו • מאבק יעקב והמלאך • מעשה שכם ודינה • מעשה שמעון ולוי • קיום הנדר בבית אל • מות רחל וקבורתה • מעשה ראובן ובלהה • פרשת שמונת מלכי אדום |  |
| פרשת וישב | מכירת יוסף • מעשה יהודה ותמר • לידת פרץ וזרח • יוסף ואשת פוטיפר • חלומות שר המשקים ושר האופים |  |
| פרשת מקץ | חלומות פרעה • ירידת אחי יוסף למצרים |  |
| פרשת ויגש | התוודעות יוסף לאחיו • ירידת יעקב למצרים • מכירת ארץ מצרים לפרעה |  |
| פרשת ויחי | שבועת יוסף ליעקב • ברכת אפרים ומנשה • ברכת יעקב לבניו • מות יעקב וקבורתו |  |
| דמויות מרכזיות | אדם וחוה • קין והבל • נח • אברהם ושרה • לוט • הגר וישמעאל • יצחק ורבקה • עשו • יעקב רחל ולאה • בלהה וזלפה • ראובן • שמעון • לוי • יהודה • תמר • יששכר • זבולון • דן • נפתלי • גד • אשר • יוסף • בנימין |  |
ספר בראשית • ספר שמות • ספר ויקרא • ספר במדבר • ספר דברים
היצירה אברהם מארח את שלושת המלאכים  מעשה ידי רמברנדט משנת 1646
שירים קטנים (סדרת קלטות)

| --- | --- |

 בימוי:  חנן קמינסקי
 שחקנים ראשיים:  עוזי חיטמן, חני נחמיאס, ג'וליאן שגרן, שרי צוריאל, ישראל גוריון, גלי עטרי, אהרון פררה, עירית ענבי
 חברת הפקה:  MCI (חברה), סרטי סקופוס
 הקרנת בכורה:  1990
 שפת הסרט:  עברית
 סוגה:  קלטת וידאו ביתית, שירי ילדים
שירים קטנים היא סדרת קלטות ילדים שהופקה והופצה משנת 1990 עד 1995 על ידי סרטי סקופוס ו-MCI. קלטות הסדרה עוסקות בשירי ילדים קלאסיים, וכל קלטת עוסקת בנושא שונה. בכל קלטת בין אחד לשלושה זמרים ביצעו שירים על רקע תפאורה מצוירת שהוקרנה על מסך כחול.
סדרת הקלטות זכתה להצלחה קופתית וביקורתית ונמכרו ממנה מאות אלפי עותקים, לצד ביקורות חיוביות על ההנגשה של שירי ילדות קלאסיים.
את ההנפשה ביים המאייר חנן קמינסקי בקלטות 1, 2, 4 ו-6 בסדרה, יוחנן לקיצביץ היה האחראי על האיורים והאנימציה בקלטות 3, 5, 7 ודיק קודור ואיה עמיקם היו האחראים על האיורים והאנימציה בקלטת 8.
בגרסת ה-VHS, כל קלטת בסדרה נפתחת בהצגה של שעון הסופר לאחור.